Çfarë pritet nga takimi i nivelit të lartë të G8s?
David Cameron ka renditur tregtinë, taksat dhe transparencën si çështjet kryesore që ai do të diskutohen nga udhëheqësit në Lough Erne
Britania e Madhe është mikpritësja e takimit të nivelit të lartë të G8-ës që fillon javën e adhëshme (6/17-18) në Irlandën e Veriut. Kryeministri David Cameron ka renditur çështjet që fuqitë e mëdha do të trajtojnë në takimin e tyre në vendpushimin Lough Erne (Lock Earn). Korrespondenti i Zërit të Amerikës, Joe De Capua, na sjell hollësi. Drejtori i Qendrës Studimore të G8-ës, John Kirton, thotë se udhëheqësit i kanë ditur prej muajsh çështjet kryesore të rendit të ditës të takimit të nivelit të lartë. Edhe para fillimit të tij, thotë Kirton, takimi i nivelit të lartë është organizuar të jetë një ngjarje “shumë e sukseshme”. Për shembull, në takimin e nivelit të lartë të këtij muaji në Londër për kequshqyerjen qeveritë dhe bizneset u zotuan të japin edhe katër miliardë dollarë ndihma gjatë shtatë viteve të ardhshme. Kjo shumë i dyfishon shpenzimet e tanishme për kequshqyerjen. Përparim, thotë Kirton, po bëhet gjithashtu edhe në tregti. Pas katër vjetësh, negociatat mes Bashkimit Evropian dhe Kanadasë për një marrëveshje të tregtisë së lirë janë në fazën përfundimtare. Takimi i nivelit të lartë do të trajtojë edhe çështjen e shmangies së taksave. Qeveria britanike thotë se qëllimi është “forcimi i standardeve ndërkombëtare për t’u krijuar mundësi vendeve të mbledhin taksat që u duhen paguar”. Kjo do të bëhej nëpërmjet shkëmbimit të të gjerë të informacionit. Çështja e tretë me rëndësi të madhe, ajo e transparencës për pronësinë e tokës dhe me transaksionet e kompanive dhe biznezeve me vendet në zhvillim. Vitet e fundit disa vëzhgues e kanë kritikuar G8-ën si të dalë mode, duke thënë se G20 është bërë më e rëndësishme. Megjithatë, Kirton thotë se G8 e riafirmoi rolin e saj gjatë krizës ekonomike globale. Ai thotë se të dy grupet janë të nevojshëm. Qendra studimore për G8-s ndodhet në Universitetin e Torontos.